**План-канспект урока па прадмету “Чалавек і свет” у 3 класе**

**Тэма: “Прыродныя згуртаванні Беларусі. Лес і яго насельнікі”**

**Мэта:** фарміраванне паняццяў пра аб’екты прыроды, іх разнастайнасць і ўзаемасувязь.

**Задачы**: фарміраваць уяўленні пра прыродныя згуртаванні; стварыць умовы для ўсведамлення вучнямі сувязей паміж арганізмамі ў прыродным згуртаванні “лес”, іх прыстасаванасці да сумеснага пражывання; пашырыць веды вучняў пра расліны і жывёл лесу, іх характэрныя прыкметы; садзейнічаць развіццю ўменняў параўноўваць, аналізаваць, устанаўліваць прычынна- выніковыя сувязі; садзейнічаць развіццю цікавасці да вывучэння жывой прыроды; садзейнічаць выхаванню ў вучняў экалагічнай культуры.

**Абсталяванне:**  падручнік; камп’ютар; ілюстрацыі звяроў, птушак, раслін, грыбоў; мультымедыйны дадатак да часопіса “Пачатковая школа” № 2(2) люты 2012г.

**Тып урока**: урок вывучэння новых ведаў

**Ход урока**

**Арганізацыя класа**

Кожны з вас жадае дабіцца поспеху. Якія якасці вам спатрэбяцца, каб урок прайшоў з карысцю і паспяхова?

|  |  |  |  |  |
| --- | --- | --- | --- | --- |
|  | **+** |  | **=** | **ПОСПЕХ** |

(Стараннаць, увага, кемлівасць, працавітасць, актыўнасць)

**Актуалізацыя ведаў**

Сёння мы працягнем вывучаць прыродныя багацці роднага краю. Пачнём з паўтарэння.

З якімі прыроднымі багаццямі мы пазнаёміліся?

* раўнінная паверхня нашай краіны;
* карысныя выкапні.

Чаму раўнінную паверхню лічаць адным з прыродных багаццяў Беларусі?

Работа ў групах

1 група: запісаць назвы самых вялікіх раўнін Беларусі;

2 група: запісаць назвы карысных выкапняў.

Узаемаправерка, дапаўненне.

**Праверка дамашняга задання**

**Праверачны тэст “Карысныя выкапні”**

1. Адзнач самыя распаўсюджаныя карысныя выкапні Беларусі.

а) пясок;

б) каменны вугаль;

в) нафта;

г) граніт;

в) гліна

2. Самае буйное радовішча калійных солей знаходзіцца паблізу горада

\_\_\_\_\_\_\_\_\_\_\_\_\_\_\_\_\_\_\_\_.

3. Калійныя солі здабываюць для

а) ужывання ў ежу;

б) паляпшэння ўраджайнасці палёў;

в) паляпшэння ўрадлівасці глебы;

г) падкормкі жывёл.

4. Нафту здабываюць каля гарадоў \_\_\_\_\_\_\_\_\_\_\_\_\_\_\_ і \_\_\_\_\_\_\_\_\_\_\_\_\_\_\_\_\_\_ .

5. Торф утвараецца

а) на палях;

б) на балотах;

в) на лугах.

Зарадка для вачэй

**Вывучэнне новага матэрыялу**

Пастаноўка праблемнага пытання

Што было б , калі ў лясах зніклі птушкі?

(Калі знікнуць птушкі ў лясах, то там развядзецца шмат шкодных насякомых, якія знішчаць расліны. )

Вывад

Усе жывыя істоты ў прыродзе жывуць у цеснай сувязі, адзін без аднаго не могуць існаваць. Групу звязаных паміж сабой арганізмаў, якія насяляюць адну тэрыторыю, называюць прыродным згуртаваннем. І сёння мы адправімся ў самае вялікае прыроднае згуртаванне Беларусі – лес. Вызначым, для каго лес з’яўляецца домам, прасочым узаемасувязі паміж насельнікамі лесу.

Як вы думаеце, якіх насельнікаў мы там можам убачыць?

|  |
| --- |
| Насельнікі лесу |

|  |
| --- |
| Расліны |

|  |
| --- |
| Птушкі |

|  |  |  |
| --- | --- | --- |
| Грыбы |  | Звяры |

(Табліца запаўняецца разам з вучнямі, дапаўняецца назвамі, малюнкамі ў ходзе вывучэння тэмы)

Якая сувязь існуе паміж жывёламі і раслінамі лесу?

Прачытайце с. 40 артыкула і адкажыце на пытанне: чаму лес лічыцца прыродным згуртаваннем?

Якія дрэвы растуць у лесе? (адказы вучняў)

У залежнасці ад таго, якія дрэвы пераважаюць у лесе, лясы падзяляюцца на хвойныя, ліставыя, змешаныя. ( Разам з дзецьмі вызначаем, што ў хвойных лясах растуць хвойныя дрэвы, у ліставых пераважаюць ліставыя, а ў змешаных – хвойныя растуць разам з ліставымі).

Прачытаце другі абзац с. 41 і адкажыце на пытанне: якіх лясоў больш у нашай краіне?

Акрамя дрэў, у лясах шмат і іншых раслін.

Якія расліны вы сустракалі ў лесе?

Кожная расліна мае сваё месца, свой “паверх” або ярус.

першы ярус дрэвы: сасна, бяроза

другі ярус нізкарослыя дрэвы: рабіна, чаромха

трэці ярус кусты: каліна, арэшнік, маліна

чацвёрты ярус травяністыя расліны: суніцы, медуніца, ландыш

Праверка ўспрымання ведаў

Пакажыце стрэлкамі, якія расліны растуць у хвойных, змешаных, ліставых лясах.

хвойны лес елка, сасна, бяроза

змешаны лес дуб, клён, ліпа

ліставы лес елка, сасна

Фізкульмінутка

Лес – гэта дом для многіх звяроў і птушак.

Паслухайце запіс і адгадайце птушку, без якой немагчыма ўявіць лес.

(стук дзятла)

Што вы ведаеце пра дзятла?

Праслухванне паведамленняў вучняў аб птушках лесу.

Праверка ўспрымання ведаў аб птушках лесу

Як называецца птушка, якая можа перамяшчацца па ствале ўніз галавой?(Попаўзень)

Назавіце самую маленькую птушку нашых лясоў. (Каралёк)

Чаму саву называць начной драпежніцай?

Якая птушка любіць ласавацца жалудамі? (Сойка)

Гэтая птушка сама не выводзіць птушанят, свае яйкі падкідвае іншым птушкам.(Зязюля)

Праверачны тэст “Пазнай птушку” (дэманстрацыя слайдаў )

Лес немагчыма ўявіць без звяроў.

Як вы думаеце, чаму многія звяры выбралі лес сваім домам?

Назавіце, якіх звяроў лесу вы бачыце? (ілюстрацыі змешчаны на дошцы)

Работа з падручнікам

1 група: рыхтуе паведамленне пра лася;

2 група: рыхтуе паведамленне пра казулю.

Прапаную вам паглядзець невялікі фільм аб жывёлах нашых лясоў. Будзьце ўважлівымі. Пастарайцеся запомніць найбольш цікавыя факты з жыцця дзікіх жывёл.

Праверка ўспрымання фільма

Тэст “Так-не”

-Вушы зайца могуць рухацца ў розныя бакі.

-Калі воўк высока трымае хвост—ён важак зграі.

- Гразевыя ванны для дзіка шкодныя.

- У старажытнасці лічылі, што рысь умее бачыць

скрозь прадметы.

- У нары барсука— гразь і беспарадак.

Работа ў групах

1. Якія грыбы растуць у нашых лясах?

2. Якіх насельнікаў лесу мы не назвалі?

Узаемаправерка, дапаўненне

Кожны з нас з вялікім задавальненнем наведвае лес. Давайце ўзгадаем правілы паводзін у лесе:

* не крычаць, каб не напалохаць жывёл;
* не рваць кветкі;
* не ламаць галіны, кусты;
* - акуратна збіраць ягады і грыбы;
* не пакідаць пасля сябе смецця;
* не разбураць мурашнікаў;
* не разбураць птушыныя гнёзды.

Кожны з нас павінен быць сапраўдным сябрам прыроды.

**Вынікі ўрока**

Запаўненне табліцы “Насельнікі лесу”

**Дамашняе заданне**: с. 39–44: прачытаць, зрабіць паведамленне пра адну з жывёл або раслін на выбар.

Падрыхтавала Паўлючэнка

Алена Якаўлеўна

настаўнік пачатковых класаў

ДУА “Ярэміцкі вучэбна-педагагічны комплекс

дзіцячы сад- базавая школа ім. У. А. Калесніка”

Карэліцкага раёна Гродзенскай вобласці